На основу чл. 132. став 2. и чл. 135. став 2. Закона о стечају („Службени гласник РС“ бр. 104/09, 99/2011-др. закон, 71/2012-одлука УС, 83/2014, 113/2017 и 44/2018) и у складу са Националним стандардом бр. 5 о начину и поступку уновчења имовине стечајног дужника („Службени гласник РС“ бр. 62/2018), стечајни управник у поступку стечаја над стечајним дужником:

**ТЕХНОМАГ ТЕРМ ДОО У СТЕЧАЈУ НОВИ САД, Хајдук Вељкова 11 СТ 37/2022**

***ОБЈАВЉУЈЕ***

**ПОЗИВ СТРУЧНИМ ЛИЦИМА ЗА ДОСТАВЉАЊЕ ПОНУДЕ ЗА ВРШЕЊЕ УСЛУГА ПРОЦЕНЕ ВРЕДНОСТИ СТЕЧАЈНОГ ДУЖНИКА КАО ПРАВНОГ ЛИЦА, ПРОЦЕНЕ ВРЕДНОСТИ ЦЕЛОКУПНЕ ИМОВИНЕ СТЕЧАЈНОГ ДУЖНИКА, ПРОЦЕНУ ИМОВИНЕ СТЕЧАЈНОГ ДУЖНИКА КОЈА ЈЕ ПРЕДМЕТ РАЗЛУЧНОГ И ЗАЛОЖНОГ ПРАВА И УТВРЂИВАЊА УЧЕШЋА ИМОВИНЕ ПОД ТЕРЕТОМ У УКУПНО ПРОЦЕЊЕНОЈ ВРЕДНОСТИ ПРАВНОГ ЛИЦА ОДНОСНО ИМОВИНСКЕ ЦЕЛИНЕ; И ПРОЦЕНЕ ЦЕЛИСХОДНОСТИ ПРОДАЈЕ СТЕЧАЈНОГ ДУЖНИКА КАО ПРАВНОГ ЛИЦА У ОДНОСУ НА ПРОДАЈУ ЦЕЛОКУПНЕ ИМОВИНЕ СТЕЧАЈНОГ ДУЖНИКА, ОДНОСНО ПРОДАЈУ ИМОВИНЕ СТЕЧАЈНОГ ДУЖНИКА У  ИМОВИНСКИМ ЦЕЛИНАМА**

**1.     УВОД**

Решењем Привредног суда у Новом Саду , посл. бр. Ст.37/2022 од 14.06.2023. године, отворен је стечајни поступак над стечајним дужником ТЕХНОМАГ ТЕРМ ДОО -у стечају, из Новог Сада, Хајдук Вељкова 11, који располаже следећом имовином:

1.

|  |  |  |  |  |
| --- | --- | --- | --- | --- |
| **Редни број** | **Назив имовине** | **Датум** | **Тип имовине** | **Стање** |
| 1 | Пословни простор дуплекс Б.Поповић 5, број дела 3, (Хајдук Вељкова 11, Нови Сад) | 30.06.2023 | Зграда/објекат | Почетно |
| 2 | Пословни простор -дуплекс Б.Поповић 5, број дела 4, (Хајдук Вељкова 11, Нови Сад) | 30.06.2023 | Зграда/објекат | Почетно |
| 3 | Двособан стан број 5, улаз 3, други спрат површине 44,85м2, на адреси Нови Сад, број зграде 08, број улаза 20, стамбене зграде изграђене на парцели 5280/1 уписано у лист непокретности број 19893 КО Нови Сад 1 стечена излучењем из стечајне масе Будућност АД у стечају Нови Сад | 30.06.2023 | Зграда/објекат | Почетно |

2.

Залихе репроматеријала по пописној листи на стању у магацину од 31.12.2023.године

**2.     СВРХА ПРОЦЕНЕ**

Сврха процене је да се утврди стратегија продаје у циљу остваривања највеће продајне вредности и максималног могућег колективног намирења поверилаца у стечајном поступку који се води над стечајним стечајним дужником ТЕХНОМАГ ТЕРМ ДОО Нови Сад - у стечају.

**3.     ИЗВЕШТАЈ О ПРОЦЕНИ**

**Проценитељ је у обавези да по завршетку посла, стечајном дужнику као наручиоцу, достави детаљан извештај у писаној и електронској форми у 3 примерка, који мора да садржи:**

-прецизно означен предмет процене, дефиницију вредности, уз опис метода коришћених у Извештају о процени;

-закључак о процењеној вредности имовине стечајног дужника;

-закључак о процењеној вредности стечајног дужника као правног лица;

-извршити процену имовине стечајног дужника  која је предмет разлучног и заложног права и утврђивање учешћа ове имовине ( имовине под теретом ) у укупно процењеној вредности правног лица, односно целокупне имовине или имовинске целине;

-закључак у вези целисходности најповољнијег начина продаје, мишљење проценитеља и предлог најповољнијег начина уновчења стечајне масе уз давање детаљног образложења.

- саставити и доставити правно мишљење у вези правног статуса имовине која је предмет процене на основу прибављене документације

Стечајни управник ће у складу са чланом 132, став 2, процену доставити Суду, одбору поверилаца и разлучном повериоцу.

**4.     МЕТОД ПРОЦЕНЕ**

Метод процене је прописан Законом о стечају, Националним стандардом бр. 5 о начину и поступку уновчења имовине стечајног дужника, као и МРС/МСФИ. Понуђачи су дужни да опишу методе које намеравају да користе у својој процени.

Националним стандардом бр. 5 дефинисано је утврђивање процењене вредности, према коме се оно  врши у складу са Међународним стандардима финансијског извештавања – МСФИ.

**5.     ИНФОРМАЦИЈЕ ЗА ПОНУЂАЧЕ**

Заинтересовани понуђачи понуде подносеу писаном облику на адресу  стечајног управника АГЕНЦИЈА АССИСТ, Јанка Чмелика 46, Нови Сад, најкасније до 05.03.2024.године.

Понуђач уз понуду доставља скенирана документа, наручилац задржава право да захтева од Понуђача накнадно достављање на увид оригиналне документације. Понуда треба да садржи:

  Доказе о испуњености услова из тачке 6. овог огласа;

  Имена чланова ужег тима који ће радити процену са задужењима и референцама;

  Рок у којем ће завршити процену;

  Цену за пружену услугу исказану у динарима;

  Рок за исплату накнаде за извршену услугу.

Уз понуду доставити:

  Доказ о овлашћењу за обављање послова односно обављање делатности процене правних лица и имовине, лиценцу, решење из АПР-а, сертификате, уверења и друга документација издата од

надлежних органа;

  Доказе о стручности;

  Референце досадашњег рада.

У случају потребе и других података за избор понуђача заинтересована лица могу се јавити стечајном управнику Јасмини Машуловић  на наведену електронску адресу, као и на моб. тел: 063 649-365.

На избор понуђача узима се у обзир, осим финансијске понуде, и стручност, референце и друге елементе понуде који су од значаја за вршење конкретне процене.

Oдабир најбољег понуђача ће извршити Одбор поверилаца у роковима прописаним Националним стандардом о начину и поступку уновчења имовине стечајног дужника. У случају да одбор поверилаца не донесе одлуку у прописаном року, избор понуђача ће извршити стечајни управник.

Након донете одлуке о избору најбољег понуђача биће обавештени сви понуђачи. Наручилац задржава право да по пријему свих понуда донесе Одлуку да ниједног понуђача не изабере, о чему ће се понуђачима доставити обавештење.

**6.     УСЛОВИ КОНКУРИСАЊА**

Понуду за учествовање могу поднети сви понуђачи који испуњавају услове у смислу квалификационих захтева, утврђених од стране наручиоца, и то:

  Да је регистрован за обављање делатности код надлежног органа;

  Лиценца за обављање послова овлашћеног проценитеља;

  Да испуњава квалификационе услове, односно да располаже довољним кадровским и техничким капацитетом за вршење услуге из понуде.

У случају одустанка од поступка , наручилац неће бити одговоран ни на који начин за стварну штету, изгубљену добит или било какву другу штету коју понуђач може услед тога да претрпи.

У Новом Саду, 19.02.2024. године

   Стечајни управник

Јасмина Машуловић